text: Slagteri søger medarbejdere
  15 marts 2013 kl. 12.10
  Slagteriet i Brørup udvider markant og skal ansætte nye medarbejdere.
  Slagteriet i Brørup vil fra april udvide til at slagte 30.000 grise pr. uge.
  Ifølge LandbrugsAvisen blev der i februar slagtet omkring 25.000 svin i Brørup.
  Foreløbigt søger slagteriet 20 nye medarbejdere, så antallet kommer op på 250.
  - Vi er glade for at udvide og glade for, at vi når det mål, vi satte for halvandet år siden, siger direktør Jann Jensen til LandbrugsAvisen.
  - Vi har både en efterspørgsel, men har også en slagtekapacitet, som det er utrolig vigtig for os at få maksimeret, siger Jann Jensen.
  